ഗുരുവായൂരിലെ വിവാഹാലങ്കാരം: സത്യവാങ്മൂലം സമര്പ്പിക്കണം കൊച്ചി: ഗുരുവായൂര് ക്ഷേത്രത്തിലെ നടപ്പന്തല് ആഡംബര വിവാഹത്തിന് മരച്ചില്ലകളും കട്ട് ഔട്ടുകളും കൊണ്ട് അലങ്കരിച്ച സംഭവത്തെത്തുടര്ന്ന് സ്വമേധയാ പരിഗണിക്കുന്ന ഹര്ജിയില് നടപ്പന്തലിലെ സി.സി ടി.വി ദൃശ്യങ്ങള് ഒരുത്തരവുണ്ടാകും വരെ കസ്റ്റഡിയില് സൂക്ഷിക്കാന് ദേവസ്വം മാനേജിംഗ് അഡ്മിനിസ്ട്രേറ്റര്ക്ക് ഹൈക്കോടതി നിര്ദ്ദേശം നല്കി. നടപ്പന്തല് അലങ്കരിക്കാന് അനുമതി നല്കിയിരുന്നോ എന്നു വ്യക്തമാക്കി ദേവസ്വം അഡ്മിനിസ്ട്രേറ്റര് സത്യവാങ്മൂലം നല്കണം. റവന്യു ദേവസ്വം സെക്രട്ടറി, രവിപിള്ള, തൃശൂര് ജില്ലാ പൊലീസ് മേധാവി തുടങ്ങിയവരെ കക്ഷി ചേര്ക്കാനും ജസ്റ്റിസ് അനില്. കെ. നരേന്ദ്രന്, ജസ്റ്റിസ് കെ. ബാബു എന്നിവരുള്പ്പെട്ട ഡിവിഷന് ബെഞ്ച് നിര്ദ്ദേശിച്ചു. രവി പിള്ളയുടെ മകന്റെ വിവാഹവുമായി ബന്ധപ്പെട്ടായിരുന്നു അലങ്കാരങ്ങള്.